Metta World Peace

**Ronald William "Ron" Artest Jr.** (Queensbridge, New York, SAD, 13. novembar 1979), poznat kao Ron Artest, je američki košarkaš, koji je 16. sepetembra 2011. promijenio ime u **Metta World Peace**.

Studirao je na univerzitetu St. John's. Izabran je na NBA draftu, 1999. godine kao 16. izbor. Izabrali su ga Chicago Bullsi. 2002 godine je razmjenjen u Indiana Pacerse. Brzo se nametnuo kao dobar odbrambeni igrač, te je u sezoni 2003-04 dobio nagradu NBA Odbrambeni igrač godine. Ujedno je stekao etiketu nediscipliranog igrača, te je u više navrata kažnjavan brojnim utakmicama neigranja. 19. novembra 2004. godine, u utakmici Pacersa protiv Detroit Pistonsa, Artest je učestvovao u tuči protiv navijača Pistonsa. Kažnjen je zabranom igranja u ostatku sezone (73 utakmice) i u doigravanju. 25. januara 2006. godine, Artest je zamjenjen u Sacramento Kingse, na njegov zahtjev.

## Rani život
Artest je rođen u Queensbridgeu, dijelu Queensa, predgrađu New Yorka. Pohađao je srednju školu La Salle Academy, a nakon srednje škole odlučio se na pohađanje sveučilišta St. John. U sezoni 1998./99. odveo je momčad do četvrtzavršnice NCAA prvenstva te je imenovan u AUU momčad. Nakon sveučilišta, Artest se odlučio prijaviti na NBA draft.

## NBA karijera
### Chicago Bulls
Izabran je kao 16. izbor NBA drafta 1999. od strane Chicago Bullsa. U rookie sezoni prosječno je postizao 12 poena, 4.3 skokova i 2.8 asistencija te je izabran u All-Rookie drugu petorku. U dresu Bullsa odigrao je dvije i pol sezone, pritom upisavši 175 nastupa i prosjek od 12.5 poena i 4 skoka po utakmici. Po završetku sezone 2001./02. Artest je, kao dio velike zamjene, mijenjan u Indiana Pacerse.

### Indiana Pacers
Nakon zamjene, Artest je odigrao jednu od najboljih sezona u karijeri. U sezoni 2003./04., prosječno je postizao 18.3 poena, 5.7 skokova i 3.7 asistencija po utakmici. Izabran je na svoju prvu, i zasad jedinu, All-Star utakmicu te je i iste sezone izabran za obrambenog igrača godine. 19. studenog 2004., tijekom utakmice između Indiana Pacersa i Detroit Pistonsa, izbila je jedna od najvećih tučnjava u povijesti NBA lige, u kojoj su sudjelovali i igrači i navijači. Sve je počelo kada je Artest teško faulirao Bena Wallacea. Iako je utakmica već bila rješena (Pacersi su vodili 97:82), izbilo je naguravanje i Artest je otišao do zapisničkog stola i legao. Situacija se polagano smirivala, ali je tada, ljutiti navijač Pistonsa, John Green, izlio cijelu bočicu Coca-Cole u Artestovo lice, pritom ga i udarivši. Isprovocirani Artest se suprotstavio i šakom udario navijača, što je izazvalo burne rekacije i početak međusobnih tučnjava između navijača Pistonsa i igrača Pacersa. Vraćajući se na teren, Artesta je verbalno isprovocirao jedan navijač Pistonsa, te je ovaj uzvratio udarcima u glavu. Tučnjava je nakon nekog vremena zaustavljena, a utakmica, sa samo minutom do kraja, zaustavljena. Artestovi suigrači, Stephen Jackson i Jermaine O'Neal, zajedno s Benom Wallaceom, suspendirani su dan nakon utakmice.

21. listopada uprava NBA lige objavila je da je Artest suspendiran do kraja sezone (73 utakmice i doigravanje), uz još osmoricu igrača (četvorica Pacersa i četvorica Pistonsa) čije su kazne bile u rasponu od 1 do 30 utakmica neigranja. Nakon izrečene kazne, Artestu je oduzeta godišnja plaća u iznosu od 7 milijuna dolara. Početkom sezone 2005./06. Artest je zatražio zamjenu te je stavljen na popis neaktivnih igrača. Na takav istup, reagirali su i igrači i uprava koji su izjavili da su "izdani i razočarani". 24. siječnja 2006. pojavila se neslužbena informacija da će biti održana zamjena između Sacramento Kingsa i Indiana Pacersa kojom će Artest otići u Kingse, a Predrag Stojaković u Pacerse. Međutim, Artest je izvazvao negodovanje oko odlaska u Sacramento, koje je kasnije demantirao izjavom da će igrati bilo gdje, bez obzira na uspješnost kluba. Unatoč svemu, zamjena je ipak uspješno obavljena, te je Artest 25. siječnja i službeno postao član Kingsa.

### Sacramento Kings
Ubrzo nakon zamjene, Artest se prilagodio sistemu igranja i popunio prazninu u obrani. Međutim svi su se pribojavali njegovog problematičnog ponašanja, koje je on ipak odlučno opovrgnuo i marljivo trenirao i odlično surađivao s trenerom Adelmanom. Odmah po dolasku, Artest je uzeo broj 93 i pomogao momčadi ostvariti niz od 14 pobjeda, najduži pobjednički niz sezone. Kingsi su ostvarili više od 50% pobjeda i zauzeli 8. mjesto na Zapadu. Brojne novine i časopisi pisali su o "novom i preporođenom" Artestu, koji je odveo svoju momčad do doigravanja. U prvom krugu doigravanja, Kingsi su igrali sa San Antonio Spursima. U drugoj utakmici, Artest je suspendiran zbog udaranja laktom, a Kingsi su, osim te utakmice, izgubili i u seriji rezultatom 4-2. Nakon doigravanja, Artest je donirao cijelu godišnju plaću jednom od suigrača, samo kako bi ostao u redovima Kingsa.

### Houston Rockets

29. srpnja 2008. Artest je mijenjan u Houston Rocketse, ali je to službeno objavljeno tek 14. kolovoza. Yao Ming je pozitivno reagirao na tu zamjenu, a i Artest se također obratio medijima. Rekao je kako zna da su Rocketsi Mingova i McGradyeva momčad i da nema ništa protiv zauzeti mjesto "trećeg" igrača momčadi. 30. listopada 2008. Artest je dobio prvu tehničku pogrešku u dresu Rocketsa, iako je sprječavao sukob između Minga i Josha Howarda. 30. travnja 2009. Rocketsi su prvi put u 11 sezona prošli u drugi krug doigravanja. Naime, u prvom krugu doigravanja susreli su se s Portland Trail Blazersima koje su s lakoćom svaladali rezultatom 4-2. U drugom krugu doigravanja, Rocketsi su se susreli s Los Angeles Lakersima te je, 6. svibnja, u drugoj utakmici serije isključen iz igre zobg prepriranja s Kobeom Bryantom i sucima. Naime, Artest se žalio kako je dobio udarac laktom te je, po njegovom mišljenju, za to trebao biti dosuđen prekršaj. Kasniji događaji doveli su do još jednog isključenja i to onog Joeya Crawforda. U idućoj, trećoj, utakmici serije, Artest je ponovo isključen iz igre nakon žestokog prekršaja na Gasolu, koji je u trenutku prekršaja pokušao zakucati.

### Los Angeles Lakers
U srpnju 2009. Artest je, kao slobodan igrač, potpisao petogodišnji ugovor vrijedan 33 miljuna dolara za Los Angeles Lakerse. Nakon potpisivanja ugovora, Artest je uzeo broj 37, po njegovim rječima u čast Michaela Jacksona čiji je album *[[Thriller]]* zauzimao prvo mjesto na ljesticama 37 tjedana zaredom. U petoj utakmici finala Zapadne konferencije, protiv Phoenix Sunsa, Artest je postigao pobjednički koš sa zvukom sirene. U šestoj utakmici serije, Artest je postigao 25 poena te je tom pobjedom osigurao Lakersima još jedan nastup u NBA finalu. Ujedno, to je Artestov prvi nastup u finalu u dugogodišnjoj karijeri. U dramatičnom finalu, Lakersi su svladali Boston Celticse rezultatom 4-3 i tako osvojili svoj 16. NBA naslov.

## NBA statistika
### Regularni dio

### Doigravanje

## Izvori

## Vanjske veze

* Službena stranica
* Profil na NBA.com
* Profil  na Basketball-Reference.com
* Profil  na Database Basketball.com

## Vanjske veze

*